अतिक्रमण के कारण रोज लग जाता है जाम
महू-नीमच रोड बस स्टैंड से चौपड़ा चौराहे तक का मार्ग अतिक्रमण की चपेट में है। सड़क के दोनों तरफ वाहन खड़े रहने, अस्थायी दुकानें व हाथठेला लगने से सड़क संकरी हो गई है। अतिक्रमण के चलते आए दिन जाम लगता है और हादसे की आशंका रहती है।
रहवासी घनश्याम सिंह राठौड़ ने बताया सब्जी मंडी में भी सुबह-शाम जाम लगता है। मंडी में पैदल निकलना भी मुश्किल हो जाता है। अतिक्रमण से सड़क संकरी हो गई है। कई बसें नगर में न आते हुए सीधे बायपास से निकल जाती हैं। इससे यात्रियों को परेशानियों का सामना करना पड़ता है।
बसें यात्रियों को बायपास पर ही उतार देती हैं जबकि इंदौर, मंदसौर व नीमच जाने वाले यात्रियों को जावरा से बस पकड़ना पड़ती है। इस संबंध में सीएमओ अरुण ओझा ने बताया जल्द ही शहर में अतिक्रमण हटाने की कार्रवाई शुरू की जाएगी। एक सप्ताह में दोनों स्थानों का अतिक्रमण हटा दिया जाएगा।
hin_Deva hin_Deva hin_Deva hin_Deva